polyglot-tagger/wikipedia-language-snippets-filtered huggingface dataset:
അക്കാലത്തൊരു ദിവസം നയനാരുപിള്ളയുടെ വേലക്കാരിയായ ഒരു പുലയസ്ത്രീ ആ കാട്ടിൽ പുല്ലുചെത്താൻ വന്നപ്പോൾ തന്റെ അരിവാളിന് മൂർച്ച കൂട്ടാനായി അവിടെക്കണ്ട ഒരു കല്ലിൽ ഉരച്ചുനോക്കുകയും അതിൽ നിന്ന് രക്തപ്രവാഹമുണ്ടാകുകയും ചെയ്തു. ഈ സംഭവം കണ്ട് പരിഭ്രാന്തയായ അവർ വിവരം നയനാരുപിള്ളയെയും നയനാരുപിള്ള ഈ വിവരം വഞ്ഞിപ്പുഴ തമ്പുരാനെയും അറിയിച്ചു. തമ്പുരാൻ ഉടനെ അന്നാട്ടിലെ ഏതാനും ബ്രാഹ്മണർക്കൊപ്പം സ്ഥലത്തെത്തി. അവരിലൊരാൾ പ്രസിദ്ധ താന്ത്രികകുടുംബമായ താഴമൺ മഠത്തിലെ വലിയ പോറ്റിയായിരുന്നു. സ്വയംഭൂവായ ഒരു ശിവലിംഗത്തിൽ നിന്നാണ് രക്തപ്രവാഹമുണ്ടാകുന്നതെന്നും രക്തപ്രവാഹം നിലയ്ക്കണമെങ്കിൽ മുപ്പത്താറുപറ നെയ്യുകൊണ്ട് ശിവലിംഗത്തിൽ അഭിഷേകം നടത്തണമെന്നും ഇല്ലെങ്കിൽ ജ്യോതിർലിംഗം അപ്രത്യക്ഷമാകുമെന്നും പോറ്റി അറിയിച്ചതിനെത്തുടർന്ന് തമ്പുരാൻ മഠത്തിൽ നിന്ന് അഭിഷേകത്തിനുള്ള നെയ്യും നിവേദ്യത്തിനുള്ള വസ്തുക്കളും കൊണ്ടുവരികയും പോറ്റി മന്ത്രതന്ത്രാദികളോടുകൂടി അഭിഷേകവും നിവേദ്യസമർപ്പണവും നടത്തുകയും ചെയ്തു.
പശ്ചിമദിക്കിലേക്ക് ദർശനമരുളി പ്രധാന ശ്രീകോവിലിൽതന്നെ ഭഗവാന് പുറകിലായി പരാശക്തിയെ പ്രതിഷ്ഠിച്ചിരിക്കുന്നു. ശ്രീപാർവ്വതീയെന്നാണ് അറിയപ്പെടുന്നതെങ്കിലും സ്വയംവര പർവതിയായും, ദക്ഷപുത്രിയായ സതിയായും, മഹാകാളിയായും സങ്കല്പമുണ്ട് . ഭഗവതിയുടെ നടയിൽ മൂന്നുപൂജയാണ് ഉള്ളത് . ദേവി ശിവസാന്നിധ്യത്തിൽ ഇരിക്കുന്നതിനാൽ സർവ്വമംഗളകാരിണിയും മംഗല്യവരദായിനിയുമാണ്. ആദിപരാശക്തിയായ ചെങ്ങന്നൂരമ്മയ്ക്ക് പട്ടും താലിയും ചാർത്തുന്നതും മഞ്ഞൾപ്പൊടി കൊണ്ട് അഭിഷേകം നടത്തുന്നതും മീനൂട്ട് നടത്തുന്നതും അതിവിശേഷമാണ്. എങ്കിലും തൃപ്പൂത്തുകാലത്ത് നടത്തപ്പെടുന്ന ഹരിദ്രാപുഷ്പാഞ്ജലിയാണ് പ്രധാന വഴിപാട്. ഇത് മറ്റൊരു ക്ഷേത്രത്തിലും നടത്താത്ത വഴിപാടായതിനാൽ ഇതിന് വൻ ഭക്തജനത്തിരക്ക് അനുഭവപ്പെടാറുണ്ട്. നെയ്പായസം, ലളിതാസഹസ്രനാമാർച്ചന, കുങ്കുമാർച്ചന തുടങ്ങിയവയാണ് ദേവിയുടെ മറ്റ് വഴിപാടുകൾ.
ശ്രീകോവിലിനെ ചുറ്റിപ്പറ്റി നാലമ്പലം പണിതിരിയ്ക്കുന്നു. അതിവിശാലമാണ് ഇവിടത്തെ നാലമ്പലം. നാലമ്പലത്തിനകത്തേയ്ക്കുള്ള പ്രവേശനകവാടത്തിന് ഇരുവശവുമായി വാതിൽമാടങ്ങൾ കാണാം. തെക്കേ വാതിൽമാടത്തിലാണ് ഹോമങ്ങൾ നടക്കുന്നത്. വടക്കേ വാതിൽമാടം വാദ്യമേളങ്ങൾക്കും നാമജപത്തിനും വിശ്രമത്തിനുമായി ഉപയോഗിയ്ക്കുന്നു. വടക്കേ വാതിൽമാടത്തിൽ ചെണ്ട, മദ്ദളം, ഇടയ്ക്ക, തിമില തുടങ്ങിയ വാദ്യങ്ങൾ തൂക്കിയിട്ടിരിയ്ക്കുന്നത് കാണാം. തെക്കുകിഴക്കേമൂലയിൽ പതിവുപോലെ തിടപ്പള്ളി പണിതിട്ടുണ്ട്. നിവേദ്യസമയത്ത് ഇവിടെ നിന്ന് അപ്പത്തിന്റെയും പായസത്തിന്റെയും മണമടിയ്ക്കുന്നത് പതിവാണ്. വടക്കുപടിഞ്ഞാറുഭാഗത്ത് ഒരു മുറിയിൽ ശിവഭൃത്യനായ ചണ്ഡികേശ്വരന്റെ പ്രതിഷ്ഠയുണ്ട്. ഇതിനടുത്തുള്ള ഒരു മുറിയിലാണ് തൃപ്പൂത്തുകാലത്ത് ദേവീപൂജ നടക്കുന്നത്. വടക്കുകിഴക്കേമൂലയിൽ കിണർ പണിതിട്ടുണ്ട്. അഭിഷേകത്തിനും നിവേദ്യത്തിനുമുള്ള ജലം ഇവിടെനിന്നാണ് എടുക്കുന്നത്.
ചെങ്ങന്നൂർ ക്ഷേത്രത്തിലെ പ്രധാന പ്രതിഷ്ഠ. അർദ്ധനാരീശ്വര സങ്കല്പത്തിലുള്ള ചുരുക്കം ചില ശിവക്ഷേത്രങ്ങളിലൊന്നാണ് ഇവിടുത്തേത്. എന്നാൽ, രൗദ്രതയാർന്ന മഹാകാലനാണ് പ്രതിഷ്ഠ. ഭക്തരെ അനുഗ്രഹിക്കുമ്പോഴും ഭഗവാന്റെ കണ്ണുകളിൽ നിറയെ രൗദ്രത നിഴലിക്കുന്നുവെന്നാണ് വിശ്വാസം. മഹാദേവന്റെ ഈ രൗദ്രതയാണത്രേ ഒരിക്കൽ ക്ഷേത്രം മുഴുവനായും കത്തിച്ചുകളയാൻ ഇടയാക്കിയത്. മൂന്നടി ഉയരം വരുന്ന സ്വയംഭൂവായ ശിവലിംഗത്തിൽ കിഴക്കോട്ട് ദർശനമായാണ് തൃച്ചെങ്ങന്നൂരപ്പന്റെ പ്രതിഷ്ഠ. സ്വയംഭൂലിംഗമായതിനാൽ ഇവിടെ ചെത്തിമിനുക്കലുകളൊന്നും നടത്തിയിട്ടില്ലെന്ന് മാത്രവുമല്ല, പീഠം ശിവലിംഗത്തിലേയ്ക്ക് ഇറക്കിപ്രതിഷ്ഠിയ്ക്കുകയാണ് ചെയ്തിട്ടുള്ളതെന്ന് വ്യക്തമാണ്. ധാര, ചതുഃശതം, അപ്പം, അട, ഉമാമഹേശ്വരപൂജ എന്നിവയാണ് തൃച്ചെങ്ങന്നൂരപ്പന്റെ പ്രധാന വഴിപാടുകൾ.
വർഷങ്ങൾ ഒരുപാട് കഴിഞ്ഞു. ഇതിനിടയിൽ പരശുരാമൻ കേരളത്തിലേയ്ക്ക് നിരവധി ബ്രാഹ്മണരെ കൊണ്ടുവരികയും അവർക്ക് താമസിയ്ക്കാൻ പാകത്തിൽ സ്ഥലം വെട്ടിത്തെളിച്ച് വൃത്തിയാക്കുകയും ചെയ്തിരുന്നു. ഈ പുരോഹിതരെ 64 ഗ്രാമക്കാരാക്കി തിരിച്ച പരശുരാമൻ, അവർക്ക് ആരാധന നടത്താൻ പാകത്തിൽ നൂറ്റെട്ട് ശിവാലയങ്ങളും നൂറ്റെട്ട് ദുർഗ്ഗാലയങ്ങളും നിർമ്മിച്ചുകൊടുത്തു. ആ 64 ഗ്രാമങ്ങളിലൊന്നായിരുന്നു ചെങ്ങന്നൂർ ഗ്രാമം. 'ശോണാദ്രി' എന്ന സംസ്കൃതപദം മലയാളത്തിൽ 'ചെങ്കുന്നൂർ' എന്നും പിന്നീട് അതു ലോപിച്ച് 'ചെങ്ങന്നൂർ' എന്നും മാറുകയായിരുന്നു. ആ നാട്ടിലെ പേരുകേട്ട നാടുവാഴി കുടുംബമായ വഞ്ഞിപ്പുഴ മഠത്തിലെ തമ്പുരാനായിരുന്നു ഭരണാധികാരി. ഇപ്പോൾ ക്ഷേത്രമിരിയ്ക്കുന്ന സ്ഥലം 'നയനാരുപിള്ള' എന്നയാൾക്ക് തമ്പുരാൻ പാട്ടത്തിനുകൊടുത്തിരുന്നു. അവിടം കൊടുംകാടായിരുന്നു.
നാലമ്പലത്തിനകത്ത് ശിവന്റെ നടയിലും ഭഗവതിയുടെ നടയിലും നമസ്കാരമണ്ഡപങ്ങൾ കാണാം. രണ്ടും ചതുരാകൃതിയിൽ പണികഴിപ്പിച്ചതും ചെമ്പുമേഞ്ഞ മേൽക്കൂരയോടുകൂടിയതുമാണ്. ഇവയിൽ കിഴക്കേ നടയിലെ നമസ്കാരമണ്ഡപമാണ് വലുത്. അസാമാന്യ വലിപ്പമുള്ള ഈ മണ്ഡപത്തിൽ ഏകദേശം ഇരുപതിലധികം തൂണുകൾ കാണാം. ഇവയിലെല്ലാം ശില്പരൂപങ്ങൾ ദൃശ്യവിസ്മയം തീർക്കുന്നു. മണ്ഡപത്തിന്റെ മച്ചിൽ ബ്രഹ്മാവിന്റെയും അഷ്ടദിക്പാലകരുടെയും രൂപങ്ങൾ കൊത്തിവച്ചിട്ടുണ്ട്. മണ്ഡപത്തിന്റെ കിഴക്കേയറ്റത്ത് ഭഗവദ്വാഹനമായ നന്ദിയുടെ ഒരു ശില്പമുണ്ട്. ഏകദേശം ആയിരത്തിയൊന്ന് കലശം വരെ വച്ചുപൂജിയ്ക്കാനുള്ള സൗകര്യം ഇവിടെയുള്ളതായി കണക്കാക്കപ്പെടുന്നു. അത്രയും വലുതാണ് ഈ മണ്ഡപം. എന്നാൽ, പടിഞ്ഞാറേ നടയിലെ മണ്ഡപം ചെറുതും ശില്പകലാനിർമ്മിതികളില്ലാത്തതുമാകുന്നു.
നാലമ്പലത്തിനുപുറത്ത് വടക്കുപടിഞ്ഞാറുഭാഗത്ത് കിഴക്കോട്ട് ദർശനമായാണ് ശിവന്റെ തന്നെ മറ്റൊരു രൂപമായ സ്ഥലീശന്റെ പ്രതിഷ്ഠ. രണ്ടടി ഉയരം വരുന്ന ചെറിയൊരു ശിവലിംഗമാണ് ഇവിടെയും പ്രതിഷ്ഠ. 'സ്ഥലി' എന്ന സംസ്കൃതപദത്തിൽ നിന്നാണ് 'തളി' എന്ന വാക്കുണ്ടായതെന്ന ഒരു വിശ്വാസമുണ്ട്. തന്മൂലം, പഴയകാലത്ത് രാജ്യം നിയന്ത്രിച്ചിരുന്ന തളികളെ കേന്ദ്രീകരിച്ചിരുന്ന ശിവൻ എന്ന അർത്ഥത്തിലാണ് തളി എന്ന പേരുണ്ടായതെന്ന് പറയപ്പെടുന്നു. ശിവപ്രീതികരമായ എല്ലാ വഴിപാടുകളും ഇവിടെയും നടത്താവുന്നതാണ്. സ്ഥലീശനെ തൊഴുതശേഷം ഭക്തർ വടക്കോട്ട് തിരിഞ്ഞുനിന്ന് തളിപ്പറമ്പ് രാജരാജേശ്വരനെ വന്ദിയ്ക്കുന്നു.
ഹൈന്ദവവിശ്വാസപ്രകാരം ശിവന്റെ ധ്യാനരൂപത്തിലുള്ള ഭാവമാണ് ദക്ഷിണാമൂർത്തി. സതീദേവിയുടെ ദേഹത്യാഗത്തിനുശേഷം കഠിനതപസ്സനുഷ്ഠിയ്ക്കുകയായിരുന്ന ഭഗവാൻ, തന്റെ മുന്നിൽ ആഗ്രഹമുണർത്തിച്ച സനകാദിമുനികൾക്കുമുന്നിൽ ചിന്മുദ്രയോടെ അവതരിച്ചുവെന്നും അതിലൂടെ അവർക്ക് ജ്ഞാനോപദേശം കൊടുത്തെന്നും കഥയുണ്ട്. ചെങ്ങന്നൂർ ക്ഷേത്രത്തിൽ ഗണപതിയോടൊപ്പം തെക്കോട്ട് ദർശനമായാണ് ദക്ഷിണാമൂർത്തിപ്രതിഷ്ഠ. ഇവിടെ തൊഴുന്നത് വിദ്യാഭിവൃദ്ധിയ്ക്ക് നല്ലതാണെന്ന് വിശ്വസിച്ചുവരുന്നു. ശിവപ്രീതികരമായ എല്ലാ വഴിപാടുകളും ദക്ഷിണാമൂർത്തിയ്ക്കും നടത്തപ്പെടുന്നുണ്ട്.
കേരളത്തിലെ മിക്ക ക്ഷേത്രങ്ങളിലും ഉപദേവനായി സർവ്വവിഘ്നവിനാശകനും ശിവപാർവ്വതീപുത്രനുമായ ഗണപതിഭഗവാന്റെ പ്രതിഷ്ഠയുണ്ടാകും. ഏതൊരു കർമ്മവും തടസ്സങ്ങളില്ലാതെ തീരാൻ ഗണപതിപൂജയോടെയാണ് ഹിന്ദുക്കൾ തുടങ്ങുന്നത്. ചെങ്ങന്നൂർ ക്ഷേത്രത്തിൽ പ്രധാന ശ്രീകോവിലിന്റെ തെക്കുവശത്ത് കിഴക്കോട്ട് ദർശനമായാണ് ഗണപതി കുടികൊള്ളുന്നത്. മൂന്നടി ഉയരമുള്ള ശിലാവിഗ്രഹം സാധാരണ ഗണപതിവിഗ്രഹങ്ങളുടേതുപോലെയാണ്. ഗണപതിഹോമം, ഒറ്റയപ്പം, കറുകമാല തുടങ്ങിയവയാണ് ഗണപതിയുടെ പ്രധാന വഴിപാടുകൾ.
നാലമ്പലത്തിനകത്ത് വടക്കുപടിഞ്ഞാറുഭാഗത്ത് പ്രത്യേകം തീർത്ത ഒരു മുറിയിലാണ് ശിവഭൂതഗണങ്ങളിലൊരാളായ ചണ്ഡികേശ്വരന്റെ പ്രതിഷ്ഠ. സാധാരണയായി ശിവക്ഷേത്രങ്ങളിൽ നിർമ്മാല്യധാരിയായി വാഴാറുള്ള ചണ്ഡികേശ്വരന് ഇവിടെ പ്രത്യേകം പ്രതിഷ്ഠയുണ്ടെന്നത് ശ്രദ്ധേയമാണ്. അവ്യക്തമായ ഒരു രൂപത്തോടുകൂടിയാണ് ഇവിടെ ഭഗവദ്വിഗ്രഹം. ഏകദേശം രണ്ടടി ഉയരം വരും. ചണ്ഡികേശ്വരന് നിത്യേന വിളക്കുവയ്പുണ്ടെന്നല്ലാതെ പ്രത്യേകം പൂജകളോ വഴിപാടുകളോ ഇല്ല.
ശ്രീകോവിലിന്റെ പുറംചുവരുകൾ ദാരുശില്പങ്ങളാൽ അലംകൃതമാണ്. ശിവകഥകൾ, ശ്രീകൃഷ്ണലീല, ദശാവതാരം തുടങ്ങിയവ അവയിൽ പ്രധാനമാണ്. തെക്കേ നടയിലെ ത്വരത്തിൽ തെക്കോട്ട് ദർശനമായി ശിവസ്വരൂപമായ ദക്ഷിണാമൂർത്തിയുടെയും ഗണപതിയുടെയും പ്രതിഷ്ഠകളുണ്ട്. താരതമ്യേന ചെറിയവയാണ് രണ്ട് പ്രതിഷ്ഠകളും. വടക്കുവശത്ത്, വ്യാളീമുഖത്തോടെ മനോഹരമാക്കിയ ഓവ് നിർമ്മിച്ചിരിയ്ക്കുന്നു. ശിവക്ഷേത്രമായതിനാൽ, ഓവിനപ്പുറം പ്രദക്ഷിണം പാടില്ല.
നാലമ്പലത്തിനുപുറത്ത് തെക്കുപടിഞ്ഞാറുഭാഗത്ത് കിഴക്കോട്ട് ദർശനമായാണ് ശിവന്റെ മറ്റൊരു രൂപമായ നീലഗ്രീവന്റെ പ്രതിഷ്ഠ. കാളകൂടവിഷം കുടിച്ച് നീലനിറമായ കഴുത്തോടുകൂടിയവൻ എന്നാണ് നീലഗ്രീവൻ അഥവാ നീലകണ്ഠൻ എന്ന പദത്തിന്റെ അർത്ഥം. ഏകദേശം രണ്ടടി ഉയരം വരുന്ന ശിവലിംഗമാണ് ഇവിടെയുള്ളത്. ശിവപ്രതിഷ്ഠയായതിനാൽ സാധാരണ ശിവക്ഷേത്രങ്ങളിൽ നടത്താറുള്ള എല്ലാ വഴിപാടുകളും ഇവിടെയും നടത്താവുന്നതാണ്.
നിരവധി ഐതിഹ്യ കഥകളാൽ സമ്പന്നമാണ് ചെങ്ങന്നൂർ ക്ഷേത്രം. ശിവപാർവ്വതീ വിവാഹവുമായി ബന്ധപ്പെട്ട ഒരു കഥയാണ് അവയിൽ ഏറ്റവും പ്രസിദ്ധം. അതിങ്ങനെ:
കുവെംപു ചിക്കമഗളൂർ ജില്ല, കൊപ്പ താലൂക്കിലെ ഹിരേകൊഡിഗെ എന്ന ഗ്രാമത്തിൽ വെങ്കടപ്പ ഗൌഡയുടെയും സീതമ്മയുടെയും മകനായി ജനിച്ചു. എന്നാൽ തീർത്ഥഹള്ളി താലൂക്കിലെ കുപ്പള്ളി എന്ന ഇടത്താണ് കുവെംപു വളർന്നത്. കെവെംപുവിനെ പഠിപ്പിക്കാൻ അച്ഛൻ വീട്ടിൽ തന്നെ ഒരു ഗുരുവിനെ ഏർപ്പാടാക്കി കൊടുത്തു. അതാണ് ശിക്ഷണത്തിൻറെ തുടക്കം. പിന്നീട് സെക്കൻടറി പഠനത്തിനായി തീർത്ഥഹള്ളിയിലെ എ.വി. സ്ക്കൂളിൽ പ്രവേശിച്ചു. കുവെംപു 12 വയസ്സുള്ള കുട്ടിയായിരുന്നപ്പോൾ തന്നെ അദ്ദേഹത്തിൻറെ അച്ഛൻ അകാല മൃത്യുവടഞ്ഞു. ഹൈസ്ക്കൂൾ വിദ്യാഭ്യാസം പൂർത്തിയാക്കിയത് മൈസൂരിലെ വെസ്ലിയൻ ഹൈസ്ക്കൂളിലാണ്. 1929ൽ കന്നഡ പ്രധാന വിഷയമാക്കി മഹാരാജാ കോളജിൽ നിന്നും ബിരുദം സ്വീകരിച്ചു. 1937 ഏപ്രിൽ 30ന് ഹേമാവതിയെ വിവാഹം കഴിച്ചു. കുവെംപുവിൻറെ മക്കളിൽ പൂർണ്ണചന്ദ്ര തേജസ്വിയും താരിണി ചിദാനന്ദയും അറിയപ്പെട്ട എഴുത്തുകാരാണ്.
വിശ്വമാനവ സന്ദേശമാണ് കുവെംപുവിൻറെ സന്ദേശങ്ങളിൽ ശ്രദ്ധേയമായത്. ജനിക്കുമ്പോൾ ഒരോ കുട്ടിയും വിശ്വമാനവനാണ്. സമൂഹം കുട്ടിയെ ദേശം, ഭാഷ, മതം, വർണ്ണം തുടങ്ങിയ ഉപാധികളാൽ ബന്ധിച്ച് അൽപ്പമാനവാക്കി മാറ്റുന്നു. അവയെ മറികടന്നുകൊണ്ട് കുട്ടിയെ വീണ്ടും വിശ്വമാനവനാക്കി മാറ്റുന്നതാണ് വിദ്യയുടെ ലൿഷ്യം എന്ന് കുവെംപു വിശ്വസിച്ചു. മനുഷ്യൻറെ വികാസ പഥത്തിൽ കാലാകാലങ്ങളിൽ മഹാപുരുഷൻമാർ കടന്നുവന്നിട്ടുണ്ട്. അവരിൽ ചിലരുടെ വാക്കുകൾ മതമായി പരിണമിച്ചു. ഒരു കാലത്ത് അത്യാവശ്യമെന്ന് തോന്നിയ മതം മറ്റൊരു കാലത്ത് തിരസ്കരിക്കപ്പെട്ടു. ഇങ്ങനെ മതങ്ങൾ മനുഷ്യരെ തമ്മിൽ അകറ്റി, യുദ്ധങ്ങൾക്ക് ഹേതുവായി. ഇന്നത്തെ ശാസ്ത്രയുഗത്തിൽ മതവും മൌഢ്യങ്ങളും കാലത്തിനു ചേർന്നതല്ല. മതങ്ങളുടെ കാലം കഴിഞ്ഞു. ഇനി ശാസ്ത്രത്തിൻറെയും പരിശുദ്ധ അധ്യാത്മത്തിൻറെയും കാലം വരേണ്ടതുണ്ട്.
ആദ്യകാലത്ത് കുവെംപു എഴുതിയിരുന്നത് ആംഗലേയ ഭാഷയിലാണ്. പിന്നീടാണ് അദ്ദേഹം കന്നഡ സാഹിത്യത്തിലേക്ക് മാറിയത്. മാതൃഭാഷയിൽ വിദ്യാഭ്യാസം എന്നതായിരുന്നു കുവെംപുവിൻറെ പ്രധാന ലക്ഷ്യം. കന്നഡ ഭാഷയിലെ സംശോധനങ്ങൾക്ക് വഴിയൊരുക്കാനായി അദ്ദേഹം മൈസൂർ സർവ്വകലാശാലയിൽ കന്നഡ അധ്യയന സംസ്ഥെ എന്ന വിഭാഗത്തിന് രൂപം നൽകി. പിന്നീട് ഈ പഠന കേന്ദ്രം അറിയപ്പെട്ടത് കുവെംപു കന്നഡ അധ്യന കേന്ദ്ര എന്ന പേരിലാണ്. മൈസൂർ സർവ്വകലാശാലയിൽ ആയിരുന്നപ്പോൾ ശാസ്ത്രങ്ങളുടെയും ഭാഷകളുടെയും കാര്യത്തിൽ ശ്രദ്ധ കേന്ദ്രീകരിച്ചു.
രാമായണത്തിൻറെ പുനർവ്യാഖ്യാനമായ അദ്ദേഹത്തിൻറെ ശ്രീ രാമായണ ദർശനം എന്ന കൃതി ആധുനിക കന്നഡയിലെ മഹാകാവ്യമെന്ന് അറിയപ്പെട്ടു. കുവെംപു ജാതിയുടെയും മതത്തിൻറെയും അതിര് കടന്ന വിശ്വ മാനവതാ വാദത്തെ പ്രതിപാദിച്ചു. 1958-ൽ ഭാരത സർക്കാർ പത്മഭൂഷൺ പുരസ്കാരം നൽകി ഇദ്ദേഹത്തെ ആദരിച്ചു. അദ്ദേഹത്തിൻറെ ജയ ഭാരത ജനനിയ തനുജാതേ എന്ന കവിത കർണാടക സംസ്ഥാനത്തിൻറെ ഔദ്യോഗിക ഗീതമായി പ്രഖ്യാപിക്കപ്പെട്ടു.
കുവെംപുവിൻറെ ജീവിതം തന്നെ ഒരു സന്ദേശമാണ്. ജാതി-മത-വിഭാഗീയതകൾക്ക് അദ്ദേഹം എതിരായിരുന്നു. ശൂദ്ര തപസ്വി എന്ന നാടകത്തിൽ ഈ കാഴ്ച്ചപ്പാട് വ്യക്തമാണ്. ശ്രീ രാമായണ ദർശനം എന്ന മഹാകാവ്യത്തിലുടെ അദ്ദേഹം രാമായണത്തിന് പുതിയ വ്യാഖ്യാനം നൽകി. എല്ലാവരും ഉയർച്ച പ്രാപിക്കണം എന്ന ധ്യേയോദ്ദേശങ്ങളോടുകൂടിയ സർവ്വോദയ സങ്കൽപ്പത്തിൻറെ കാതലായ മുഹൂർത്തങ്ങൾ മഹാകാവ്യത്തിൽ ഉടുനീളം കാണാവുന്നതാണ്.
കുപ്പള്ളി വെങ്കടപ്പഗൗഡ പുട്ടപ്പ ഒരു കന്നഡ സാഹിത്യകാരനും കവിയുമാണ്. 20-ആം നൂറ്റാണ്ടിലെ ഏറ്റവും മഹാനായ കന്നഡ സാഹിത്യകാരനായി ഇദ്ദേഹം പരക്കെ കണക്കാക്കപ്പെടുന്നു. കുവെംപു എന്ന തൂലികാ നാമത്തിലാണ് ഇദ്ദേഹം കൃതികൾ എഴുതിയിരുന്നത്.
"പ്രകൃതിയുടെ മുന്നിൽ എല്ലാവരും സമാനരാണ്" എന്ന ജീവിതതത്ത്വമാണ് അദ്ദേഹം സ്വീകരിച്ചത്. "രസൊ വൈ സഹ" എന്ന അദ്ദേഹത്തിൻറെ കൃതി കാവ്യ മീമാംസയെ കുറിച്ചുള്ളതാണ്. പുതിയ സാഹചര്യങ്ങൾക്ക് അനുസരിച്ച് അദ്ദേഹം കന്നഡയിൽ പുതിയ് വാക്കുകൾ ഉണ്ടാക്കി.
1967-ൽ ജ്ഞാനപീഠ പുരസ്കാരത്തിന് അർഹനായ ഇദ്ദേഹം പുരസ്കാരം നേടുന്ന മൂന്നാമത്തെ വ്യക്തിയും ആദ്യ കന്നഡിഗയുമാണ്. എം. ഗോവിന്ദ പൈയ്ക്ക് ശേഷം രാഷ്ട്രകവിയായി ഉയർത്തപ്പെട്ട രണ്ടാമത്തെ കന്നഡ സാഹിത്യകാരനാണ് ഇദ്ദേഹം.
മലെഗളല്ലി മദുമഗളു . (2013ൽ മലെഗളല്ലി മദുമഗളു നാടൻ തനിമയോടെ നാടകരൂപത്തിൽ ആവിഷ്കരിക്കപ്പെട്ടു).
ഒരു ആർപിഎം പാക്കേജിൽ ആർബിട്ടറി സെറ്റ് ഫയലുകൾ ഉണ്ടായിരിക്കാം. മിക്ക ആർപിഎം ഫയലുകളും ചില സോഫ്‌റ്റ്‌വെയറിന്റെ സമാഹരിച്ച പതിപ്പ് അടങ്ങുന്ന “ബൈനറി ആർപിഎമ്മുകൾ” ആണ്. ഒരു ബൈനറി പാക്കേജ് നിർമ്മിക്കാൻ ഉപയോഗിക്കുന്ന സോഴ്സ് കോഡ് അടങ്ങിയ "സോഴ്സ് ആർപിഎമ്മുകൾ" ഉണ്ട്. ഇവയ്ക്ക് ഫയൽ ഹെഡറിൽ ഒരു ടാഗ് ഉണ്ട്, അത് അവയെ സാധാരണ ആർപിഎമ്മിൽ നിന്ന് വേർതിരിക്കുന്നു, ഇത് ഇൻസ്റ്റാളേഷനിൽ //-ലേക്ക് എക്‌സ്‌ട്രാക്റ്റുചെയ്യുന്നതിന് കാരണമാകുന്നു. "." എന്ന ഫയൽ എക്സ്റ്റൻഷൻ എസ്ആർപിഎമ്മുകൾ സാധാരണയായി വഹിക്കുന്നു (ഫയൽ സിസ്റ്റങ്ങളിലെ ., 3 എക്സ്റ്റൻഷൻ ക്യാരക്ടറുകളായി പരിമിതപ്പെടുത്തിയിരിക്കുന്നു, ഉദാ. പഴയ ).
റെഡ്ഹാറ്റ് വികസിപ്പിച്ച ഒരു പാക്കേജ് മാനേജ്മെന്റ് സിസ്റ്റം ആണ് ആർ.പി.എം പാക്കേജ് മാനേജർ . റെഡ്ഹാറ്റ് ലിനക്സിനായിട്ടാണ് ആർ.പി.എം. വികസിപ്പിച്ചതെങ്കിലും, ഇന്നിത് പല ഗ്നു/ലിനക്സ് വിതരണങ്ങളിലും ഉപയോഗിക്കുന്നു. ഗ്നു/ലിനക്സിന്റെ സോഫ്റ്റ്​വെയർ ഇൻസ്റ്റലേഷൻ ഫയലുകളിൽ ഒന്നാണ് ആർ.പി.എം. ആർപിഎം എന്ന പേര് . ഫയൽ ഫോർമാറ്റിനെയും പാക്കേജ് മാനേജർ പ്രോഗ്രാമിനെയും സൂചിപ്പിക്കുന്നു. ആർപിഎം പ്രാഥമികമായി ലിനക്സ് വിതരണങ്ങൾക്കായി ഉദ്ദേശിച്ചുള്ളതാണ്; ലിനക്സ് സ്റ്റാൻഡേർഡ് ബേസിന്റെ അടിസ്ഥാന പാക്കേജ് ഫോർമാറ്റാണ് ഫയൽ ഫോർമാറ്റ്.
ഇത് റെഡ് ഹാറ്റ് ലിനക്സിൽ ഉപയോഗിക്കുന്നതിനായി സൃഷ്ടിച്ചതാണെങ്കിലും, പിസിലിനക്സ്ഒഎസ് , ഫെറോഡ , ആൽമാലിനക്സ് , സെന്റ്ഒഎസ് , ഓപ്പൺസൂസി , ഓപ്പൺമൺഡ്രീവ , ഒറാക്കിൾ ലിനക്സ് തുടങ്ങിയ പല ലിനക്സ് വിതരണങ്ങളിലും ആർപിഎം ഇപ്പോൾ ഉപയോഗിക്കുന്നു. നോവൽ നെറ്റ്‌വെയർ , ഐബിഎമ്മിന്റെ എഐഎക്സ് ,ഐബിഎം ഐ , ആർക്കാഒഎസ് എന്നിവ പോലെയുള്ള മറ്റ് ചില ഓപ്പറേറ്റിംഗ് സിസ്റ്റങ്ങളിലേക്കും ഇത് പോർട്ട് ചെയ്തിട്ടുണ്ട്.
ആലുവയ്ക്കും പറവൂരിനും ഇടയിൽ, ആലുവയിൽ നിന്നും,പറവൂരിൽ നിന്നും ഏകദേശം പത്ത് കിലോമീറ്റർ ദൂരത്തിൽ ആലങ്ങാട് പഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് നീറിക്കോട്. നീറിക്കോടിനു നടുവിലൂടെയായി ആലുവ വരാപ്പുഴ പാത കടന്നുപോകുന്നു. നീറിക്കോടിന്റെ വടക്കേ അതിര് കരുമാല്ലൂർ ഗ്രാമപഞ്ചായത്താണ്. 1756 ൽ സാമൂതിരി ആലങ്ങാട് പിടിച്ചടക്കിയപ്പോൾ, അതിന്റെ കൂടെ ഉൾപ്പെട്ടതായിരുന്നു സാമന്ത ഗ്രാമമായ നീറിക്കോട്. 1762 ൽ തിരുവിതാംകൂർ സൈന്യത്തോട് തോറ്റ് സാമൂതിരി ആലങ്ങാട് പ്രദേശത്തു നിന്നും പോയി. അതിന്റെ പ്രതിഫലമായി കൊച്ചി രാജാവ് നീറിക്കോട് ഉൾപ്പെടുന്ന ആലങ്ങാട് ദേശം തിരുവിതാംകൂറിനു നൽകി.
നീറിക്കോട് ഗ്രാമത്തിലൂടെ പോകുന്നത് പ്രധാനമായും ഒരു നദിയാണ്. ഇത് പ്രാദേശികമായി താന്തോണിപ്പുഴ എന്നും,കരിങ്ങാംതുരുത്ത് പുഴ എന്നും അറിയപ്പെടുന്നു. ഇത് പെരിയാറിന്റെ ഒരു കൈവഴിയാണ്. കുറെയെറെ ജനങ്ങൾ ഈ പുഴയെ ഒരു ജീവിതമാർഗ്ഗമായി കണ്ടെത്തിപോരുന്നു. മത്സ്യബന്ധനം,കക്കവാരൽ എന്നിവയാണ് മുഖ്യമായ വരുമാനമാർഗ്ഗം. നീറിക്കോടിൽ ഈ പുഴയെ കീറിമുറിക്കുന്നതായി ഒരു പാലം മാത്രമേയുള്ളു. അത് കരിങ്ങാംതുരുത്ത് പാലം ആണ്. ഈ പാലം നീറിക്കോട് ഗ്രാമത്തിന്റെയും,തദ്വാരാ ആലങ്ങാട് പഞ്ചായത്തിന്റെയും അതിർത്തിയായി കണക്കാക്കപ്പെടുന്നു. ഈ പുഴക്ക് ധാരാളം കൈവഴികളും ഉണ്ട്.
വളരെ പേരുകേട്ട ആരാധനാലയങ്ങൾ ഒന്നും തന്നെ നീറിക്കോടിൽ ഇല്ല. പക്ഷേ പ്രധാനമായത് നീറിക്കോട് ശിവക്ഷേത്രമാണ്. കേരളത്തിൽ ഒരു കാലത്ത് കോളിളക്കം ഉണ്ടാക്കിയ ഈഴവ ശാന്തി പ്രശ്നം ഉടലെടുത്തത് ഈ ക്ഷേത്രത്തിൽ നിന്നാണ്. പാരമ്പര്യമായി നമ്പൂതിരിമാർ പൂജകൾ നടത്തിയിരുന്ന ഈ ക്ഷേത്രത്തിൽ കോടതിവിധിയുടെ സഹായത്തോടെ ഒരു ഈഴവൻ ശാന്തിയായി നിയമനം നേടിയെടുത്തു. കേരളം കാത്തിരുന്ന ഒരു കോടതി വിധി ആയിരുന്നു അത്. പ്രശസ്തനായ തന്ത്രി പറവൂർ ശ്രീധരൻ തന്ത്രികളുടെ മകൻ രാകേഷാണ് ഇത്തരമൊരു കോടതിവിധിയിലൂടെ ചരിത്രത്തിൽ സ്ഥാനം പിടിച്ചത്.
ഏതാണ്ട് ആറായിരത്തോളം ജനങ്ങൾ താമസിക്കുന്നു. പ്രധാന വരുമാനമാർഗ്ഗം കൃഷി തന്നെ. ടിപ്പുസുൽത്താന്റെ പടയോട്ടകാലത്ത് അദ്ദേഹം തിരുവിതാംകൂറിലേക്ക് കടന്നത് ഈ ഗ്രാമത്തിലൂടെയാണ് എന്ന് വിശ്വസിക്കപ്പെടുന്നു. ഇതിന് യാതൊരു രേഖയും നല്കാനില്ല. പക്ഷേ കാരണവർമാർ അങ്ങനെ വിശ്വസിക്കുന്നു. ആ പടയോട്ടത്തിൽ ടിപ്പുവിന്റെ പടയാളികൾ കുഴിച്ചിട്ടിരിന്നു എന്നു വിശ്വസിക്കുന്ന ചില നിധികൾ പണ്ടുള്ളവർക്ക് കിട്ടിയിട്ടുണ്ടത്രെ. പക്ഷേ തെളിയിക്കാൻ യുക്തിക്കുനിരക്കുന്ന യാതൊരു തെളിവുകളും ഇല്ല.
കിഴക്കെ അതിർത്തി കടുങ്ങല്ലൂർ പഞ്ചായത്ത്. പടിഞ്ഞാറേ അതിർത്തി കോട്ടുവള്ളി പഞ്ചായത്ത്. തെക്കേ അതിർത്തി വരാപ്പുഴ പഞ്ചായത്ത്. വടക്കെ അതിർത്തി കരുമാല്ലൂർ പഞ്ചായത്ത്. ആലങ്ങാട് പഞ്ചായത്ത് ഒരു ക്ലാസ്സ് രണ്ട് പഞ്ചായത്ത് ആണ്. തെക്കെ അതിർത്തിക്കു സമാന്തരമായി പെരിയാറിന്റെ കൈവഴിയായ കരിങ്ങാംതുരുത്ത് പുഴ കടന്നുപോകുന്നു.
ഒരു സമതയെ അതിന്റെ തുല്യസമതകൾ കൊണ്ട് തുടർച്ചയായി മാറ്റി ലഘൂകരിച്ചു കൊണ്ട് നിർദ്ധാരണം ചെയ്യുന്നത്. സമതകൾ നിർദ്ധാരണം ചെയ്യുന്നതിന് സാധാരണ താഴെക്കാണുന്ന ഉപായങ്ങൾ പ്രയോഗിക്കുന്നു:
പൊതുവേ, ഏതു ഫലനവും സമത്തിന് ഇരുവശത്തും സംയോജിപ്പിച്ചാലോ സമതയുടെ ഇരുവശത്തെ വ്യഞ്ജകങ്ങളുടെ വില തുല്യമായിരിക്കണം. എന്നാൽ, ഇപ്രകാരം ക്രിയകൾ ചെയ്യുമ്പോൾ വേറൊരു സമവാക്യം സൃഷ്ടിക്കപ്പെടും.
മേൽക്കാണിച്ചിരിക്കുന്ന, 1 മുതൽ 4 വരെയുള്ള സവിശേഷതകളുള്ള ഒരു സമത, അതിന്റെ മണ്ഡലത്തിലെ ഒരു സർവ്വസമബന്ധമാണ്.
അപ്രകാരം എല്ലാ സവിശേഷതകളും ഉള്ള ഒരു മണ്ഡലം, വാസ്തവികസംഖ്യാഗണമാണ്. എന്നാൽ, എണ്ണൽസംഖ്യാഗണമോ പൂർണ്ണസംഖ്യാഗണമോ എല്ലാ സമവാക്യസവിശേഷതകളും പാലിക്കുന്നില്ല.
ഗണിതശാസ്ത്രത്തിൽ, രണ്ട് വ്യഞ്ജകങ്ങൾ തുല്യങ്ങളാണെന്ന് കാണിക്കുന്ന പ്രതീകാത്മമകപ്രസ്താവനയാണ് സമവാക്യം അഥവാ സമീകരണം എന്നറിയപ്പെടുന്നത്.
ഉബുണ്ടു എന്നത് ഏകദേശം "മാനവികത" എന്നതിലേക്ക് വിവർത്തനം ചെയ്യുന്ന ഒരു ബാണ്ഡു പദമായതിനാൽ, ബാണ്ഡു വ്യാകരണത്തിൽ നാമ വർഗ്ഗങ്ങൾ രൂപപ്പെടുത്തുന്നതിന് പ്രിഫിക്സുകൾ ഉൾപ്പെട്ടിരിക്കുന്നതിനാൽ, കുബുണ്ടു എന്ന പ്രിഫിക്‌സ് ബെംബയിൽ "നേരത്തേക്ക്" എന്ന അർത്ഥമുള്ള കുബുണ്ടു എന്നത് അർത്ഥവത്തായ ഒരു ബെംബ പദമോ വാക്യമോ ആയി മാറുന്നു. "മനുഷ്യത്വത്തിലേക്ക്" എന്ന് വിവർത്തനം ചെയ്യുന്നു. അതേ പദം, യാദൃശ്ചികമായി, കിരുണ്ടിയിൽ "സ്വതന്ത്രം" എന്ന അർത്ഥവും ഉണ്ട്.
"കുബുണ്ടു" എന്നത് കാനോനിക്കൽ കൈവശമുള്ള ഒരു രജിസ്റ്റർ ചെയ്ത വ്യാപാരമുദ്രയാണ്. ഇത് "ഉബുണ്ടു" എന്ന പേരിൽ നിന്നാണ് ഉരുത്തിരിഞ്ഞത്, കുബുണ്ടു നിർമ്മിച്ചിരിക്കുന്ന കെഡിഇ പ്ലാറ്റ്‌ഫോമിനെ പ്രതിനിധീകരിക്കുന്നതിനായി ഒരു കെ പ്രിഫിക്‌സ് ചെയ്യുന്നു (കെഡിഇ പ്ലാറ്റ്‌ഫോമുകളിൽ ഉപയോഗിക്കുന്നതിനായി പുറത്തിറക്കിയ ഏതെങ്കിലും സോഫ്‌റ്റ്‌വെയറിന്റെ പേരിലേക്ക് കെ പ്രിഫിക്‌സ് ചെയ്യുന്നതിന്റെ വ്യാപകമായ നാമകരണ കൺവെൻഷൻ പിന്തുടരുന്നു), അതുപോലെ തന്നെ കെഡിഇ കമ്മ്യൂണിറ്റിയും.
കുബുണ്ടു , ഡെസ്ക്ടോപ്പ് പരിതസ്ഥിതിക്ക് പകരം കെഡിഇ പ്ലാസ്മ ഡെസ്ക്ടോപ്പ് ഉപയോഗിക്കുന്ന ഉബുണ്ടു ഓപ്പറേറ്റിംഗ് സിസ്റ്റത്തിന്റെ ഒരു ഔദ്യോഗിക ഫ്ലേവറാണ്. ഉബുണ്ടു പ്രോജക്റ്റിന്റെ ഭാഗമായി, കുബുണ്ടുവും അതേ അടിസ്ഥാന സംവിധാനങ്ങൾ ഉപയോഗിക്കുന്നു. കുബുണ്ടുവിലെ എല്ലാ പാക്കേജുകളും ഉബുണ്ടുവിന്റേതായ അതേ ശേഖരണങ്ങൾ പങ്കിടുന്നു, ഇത് ഉബുണ്ടുവിൻറെ അതേ ഷെഡ്യൂളിൽ പതിവായി പുറത്തിറങ്ങുന്നു.
കുബുണ്ടു 2012 വരെ കാനോനിക്കൽ ലിമിറ്റഡും പിന്നീട് നേരിട്ട് ബ്ലൂ സിസ്റ്റംസും സ്പോൺസർ ചെയ്തു. ഇപ്പോൾ, ബ്ലൂ സിസ്റ്റംസിലെ ജീവനക്കാർ അപ്‌സ്ട്രീം, കെഡിഇ, ഡെബിയൻ എന്നിവയിലേക്ക് സംഭാവന ചെയ്യുന്നു, കൂടാതെ കുബുണ്ടു വികസനത്തിന് നേതൃത്വം നൽകുന്നത് കമ്മ്യൂണിറ്റി സംഭാവകരാണ്. ഉബുണ്ടു പ്രൊജക്റ്റ് സെർവറുകളുടെയും നിലവിലുള്ള ഡെവലപ്പർമാരുടെയും ഉപയോഗം കുബുണ്ടു നിലനിർത്തി.
ഗ്രാഫിക്കൽ ആപ്ലിക്കേഷനുകളിലും ടൂളുകളിലും ഉബുണ്ടുവിൽ നിന്ന് സാധാരണയായി കുബുണ്ടു വ്യത്യാസപ്പെട്ടിരിക്കുന്നു:
ഘടം ഭൂതലത്തിൽ സംയോഗസംബന്ധേന ഇരിക്കു മ്പോൾ, അതിന്റെ അവയവമായ കപാലത്തിൽ സമവായ സംബന്ധേന ആണ് വർത്തിക്കുന്നത്. ഘടത്തിനും കപാലത്തിനും തമ്മിലുള്ള അവയവാവയവിബന്ധമാണ് സമവായസംബന്ധം. മുണ്ടും നൂലിഴയും തമ്മിലുള്ള ബന്ധവും ഇത്തരത്തിലുള്ളതാണ്. ഓത പ്രോതമായ ഇത്തരത്തിലുള്ള ഭിന്നബന്ധങ്ങളെ പുരസ്കരിച്ച് അവച്ഛേദാവച്ഛിന്നഭാവേന നീണ്ടുപോകുന്ന പ്രതിപാദന ശൈലിയാണ് തർക്കശാസ്ത്രത്തിന്റെ മറ്റൊരു സവിശേഷത. ഒരാൾക്ക് വോട്ടവകാശം ലഭിക്കണമെങ്കിൽ പൗരത്വം എന്ന ധർമ്മം കൂടിയേ തീരൂ. പൌരനാകട്ടെ-റേഷൻ കാർഡ് ലഭിക്കണമെങ്കിൽ 'ഗൃഹനാഥത്വം' എന്ന ധർമ്മവും വേണം. എന്നാൽ ഈ രണ്ടു കൂട്ടർക്കും 'മനുഷ്യത്വം' എന്ന സമാനധർമ്മവും കാണപ്പെടുന്നു. ഒരു വ്യക്തിയിൽത്തന്നെ പുരുഷത്വം, മനുഷ്യത്വം, യജമാനത്വം, പൗരത്വം എന്നീ ധർമങ്ങൾ പരസ്പരം കലരാതെ സ്വതന്ത്രധർമ്മങ്ങളായി വർത്തിക്കുന്നു എന്നതാണ് തർക്കശാസ്ത്രത്തിന്റെ അടിസ്ഥാന തത്ത്വം.
വിശ്വസനീയമായ നിഗമനങ്ങളിലെത്തിച്ചേരാൻ ഉപകരിക്കുന്ന ശാസ്ത്രശാഖ. പരിമിതാർത്ഥത്തിൽ വെറും വാദവിദ്യ - അല്ലെങ്കിൽ തർക്കവിദ്യ എന്നു പറയാം. സമർത്ഥമായി ചിന്തിക്കുന്നതിന് പ്രേരിപ്പിക്കത്തക്കവിധം തത്ത്വങ്ങളെ ക്രോഡീകരിക്കുക എന്നതാണ് തർക്കശാസ്ത്രത്തിന്റെ ലക്ഷ്യം. ഒരു പ്രസ്താവനയ്ക്ക് അടുത്ത പ്രസ്താവനയുമായി തുടർന്നു ബന്ധം സ്ഥാപിക്കുക വഴിയാണ് വ്യക്തമായ നിഗമനങ്ങളിലെത്തിച്ചേരാൻ കഴിയുന്നത്. ഇത്തരം പ്രസ്താവനകളിൽ പറയുന്ന കാര്യങ്ങൾ സാധുവാണോ എന്നു മാത്രമേ ഈ ശാസ്ത്രം പരിശോധിക്കാറുള്ളൂ. ഭാരതത്തിൽ ന്യായശാസ്ത്രത്തേയും വൈശേഷിക ശാസ്ത്രത്തേയും തർക്കശാസ്ത്രത്തിലാണ് ഉൾപ്പെടുത്തിയിട്ടുള്ളത്.
പാശ്ചാത്യതർക്കശാസ്ത്രം ഡിഡക്ഷൻ , ഇൻഡക്ഷൻ എന്നിങ്ങനെ രണ്ട് പ്രധാന ശാഖകളാകളായിട്ടാണ് വിഭജിക്കപ്പെട്ടിട്ടുളളത്. ഈ ശാഖാവിഭജനം ഭാരതീയ തർക്കശാസ്ത്രത്തിനില്ല. ഭാരതീയരെ സംബന്ധിച്ചിടത്തോളം പരമസത്യത്തെ അറിയുന്നതിനുള്ള ഉപാധിയാണ് തർക്കശാസ്ത്രം. പാശ്ചാത്യ മതമനുസരിച്ച് സത്യത്തിന് - 'ഫാക്റ്റ് ട്രൂത്ത്', 'ലോജിക് ട്രൂത്ത്' എന്നിങ്ങനെ രണ്ട് പിരിവുകളുണ്ട്. പാശ്ചാത്യരീതിയിൽ താർക്കികമായി സത്യമാകുന്നതെല്ലാം യഥാർത്ഥത്തിൽ സത്യമാകണമെന്നില്ല. എന്നാൽ സത്താപ്രധാനമായ നിഗമനങ്ങളിലെത്തിക്കുന്ന അനുമാനത്തോടുകൂടിയതാണ് ഭാരതീയ തർക്കശാസ്ത്രം.
എന്ന് പ്രസിദ്ധമായ ഒരു ചൊല്ലുണ്ട്. കാണാദ ദർശനമാണ് ഇതര ശാസ്ത്രപഠനത്തിന് ഉപകാരകമായി ഭവിച്ച് തർക്കശാസ്ത്ര പഠനത്തിന് മുൻഗണന വരുത്തിത്തീർത്തത്. പുരാതനകാലത്ത് വാക്യാർത്ഥ വിചാരത്തിന് താർക്കികൻമാർക്ക് ഒരു പ്രത്യേക ശൈലിയുണ്ടായിരുന്നു. യുക്തിസഹമായ ആ രീതി എല്ലാവരേയും കൊണ്ട് അംഗീകരിപ്പിക്കാനും അവർക്ക് സാധിച്ചിരുന്നു. ഇത്തരം വാദമുഖങ്ങൾ സാമാന്യബുദ്ധിയുള്ളവർക്ക് ഗ്രഹിക്കാനാവാത്തവിധം കടുകട്ടിയായിരുന്നു. ആദ്യം ശങ്കയും, തുടർന്ന് ആശങ്കയുടെ സമാധാനവുമായി വാക്യശൃംഖല നീണ്ടുപോവുക എന്നത് താർക്കിക സദസ്സുകളിലെ പതിവു പരിപാടിയാണ്.
ഭാവനാമയമായ വേദാന്തചിന്തയുടേയും യോഗാനുഭൂതിയുടേയും തലത്തിൽ നിന്ന് ഭാരതീയ തത്ത്വചിന്ത ബൌദ്ധികമേഖലയിലേക്കു കടക്കുന്നതാണ് തർക്കശാസ്ത്രത്തിൽ നമുക്ക് കാണാൻ കഴിയുന്നത്. യുക്തിയുക്തമായ അനുമാനങ്ങൾ ഇതിൽ ദർശിക്കാൻ കഴിയും. ന്യായവൈശേഷികങ്ങൾ പദാർത്ഥവിജ്ഞാനീയത്തിലാണ് ഊന്നൽ കൊടുക്കുന്നത്. പ്രമാണവിചാര ശാസ്ത്രം എന്ന നിലയിൽ തർക്കശാസ്ത്രത്തിന് സര്‌വ്വാദരണീയമായ ഒരു സ്ഥാനമാണുള്ളത്. പ്രാചീന ഭാരതത്തിൽ ശാസ്ത്ര സദസ്സുകളിൽ താർക്കികന്മാർക്കായിരുന്നു മുൻപന്തിയിൽ സ്ഥാനം.
തർക്കശാസ്ത്രത്തിൽ അനുമാനത്തിനെന്നപോലെ സംയോഗം, സമവായം തുടങ്ങിയ സംബന്ധങ്ങൾക്കും പരമപ്രാധാന്യം നല്കിയിരിക്കുന്നു. രണ്ട് ദ്രവ്യങ്ങൾ തമ്മിലുള്ള ബന്ധത്തെയാണ് സംയോഗസംബന്ധമെന്ന് വ്യവഹരിക്കുന്നത്. ഘടം ഭൂതലത്തിൽ സംയോഗ സംബന്ധത്താലാണ് ഇരിക്കുന്നത്. പീഠത്തിലിരിക്കുന്ന പുസ്തകത്തിന്റെ സ്ഥിതിയും ഈ രീതിയിലുള്ളതാണ്. പീഠം ഭൂമിയിൽ സംയോഗസംബന്ധത്താൽ ഇരിക്കുന്നതുപോലെ പുസ്തകം പീഠത്തിലും ഇതേ സംബന്ധം മൂലമാണ് ഇരിക്കുന്നത് എന്നാണ് താർക്കികമതം.
എന്ന് ശ്രീനാരായണഗുരു അഭിപ്രായപ്പെട്ടിട്ടുള്ളത് ഇവിടെ പ്രസക്തമാണ്. ഭാരതീയരുടെ അനുമാനത്തിനുള്ള വ്യാപ്തി പാശ്ചാത്യരുടെ ഇംപ്ലിക്കേഷൻ രണ്ട് പ്രതിജ്ഞകൾകൊണ്ടുള്ള താർക്കികമായ ബന്ധം മാത്രമേ കുറിക്കുന്നുള്ളൂ. പാശ്ചാത്യ തർക്കശാസ്ത്രത്തിൽ 'സില്ലോജിസം' അവതരിപ്പിച്ച അരിസ്റ്റോട്ടിൽ തന്റെ കൃതിയിൽ :
കാര്യകാരണ നിരൂപണമാണ് താർക്കികന്റെ മറ്റൊരു പ്രത്യേകത. ഫലം, പരിണാമം എന്ന് കാര്യത്തിന് അർത്ഥം. കാരണത്തിനാകട്ടെ നിമിത്തകാരണം, സമവായികാരണം, അസമവായികാരണം എന്നു മൂന്ന് ഭേദങ്ങൾ ഉണ്ട്. ഘടനിർമ്മാണത്തിൽ കുടം ഉണ്ടാക്കുന്ന കുലാലൻ നിമിത്തകാരണവും കളിമണ്ണ് സമവായികാരണവും നിർമ്മാണത്തിനുപകരിക്കുന്ന ദണ്ഡ്, ചക്രം തുടങ്ങിയവ ഉപകരണങ്ങളുമാണ്.
നിഗമനാത്മകം , ആഗമനാത്മകം എന്നിങ്ങനെ രണ്ടുതരത്തിലുള്ള ന്യായവാദങ്ങൾ ഈ ശാസ്ത്രത്തിൽ അംഗീകൃതമായിട്ടുണ്ട്. ആധാരവാക്യങ്ങൾകൊണ്ട് ഒരു നിശ്ചിത നിഗമനത്തെ അനിവാര്യമാക്കുന്ന രീതിയിലുള്ള ന്യായമാണ് നിഗമനാത്മകം. നിഗമനത്തിന് അപൂർണമോ ഭാഗികമോ ആയ തെളിവുകൾ മതിയാകുന്ന രീതിയിലുള്ള ന്യായവാദമാണ് ആഗമനാത്മകം.
എന്ന രീതിയിൽ അനുമാനത്തിൽ പ്രതിജ്ഞക്ക് സ്വരൂപപരമായ അടിത്തറ നല്കിയിരിക്കുന്നു. എന്നാൽ ഭാരതീയ താർക്കികന്മാരാകട്ടെ,
2013 മാർച്ച് 20 വരെ, ഫ്ലിക്കറിൽ ആകെ 87 ദശലക്ഷം രജിസ്റ്റർ ചെയ്ത അംഗങ്ങളും 3.5 ദശലക്ഷത്തിലധികം പുതിയ ചിത്രങ്ങളും പ്രതിദിനം അപ്‌ലോഡുചെയ്യുന്നുവെന്ന് ദി വെർജ് റിപ്പോർട്ട് ചെയ്യുന്നു.2011 ഓഗസ്റ്റ് 5 ന് 6 ബില്ല്യണിലധികം ചിത്രങ്ങൾ ഹോസ്റ്റുചെയ്യുന്നതായി വെബ്‍സൈറ്റ് റിപ്പോർട്ട് ചെയ്തു.ഒരു അക്കൗണ്ട് രജിസ്റ്റർ ചെയ്യാതെതന്നെ ഫോട്ടോകളും വീഡിയോകളും ഫ്ലിക്കറിൽ നിന്ന് ആക്സസ് ചെയ്യാൻ കഴിയും.എന്നാൽ സൈറ്റിലേക്ക് ഉള്ളടക്കം അപ്‌ലോഡ് ചെയ്യുന്നതിന് ഒരു അക്കൗണ്ട് നിർബന്ധമാണ്.ഒരു അക്കൗണ്ട് രജിസ്റ്റർ ചെയ്യുമ്പോൾ ഉപയോക്താവ് അപ്‌ലോഡ് ചെയ്ത ഫോട്ടോകളും വീഡിയോകളും അടങ്ങിയ ഒരു പ്രൊഫൈൽ പേജ് സൃഷ്ടിക്കാൻ ഉപയോക്താക്കളെ അനുവദിക്കുന്നു. കൂടാതെ മറ്റൊരു ഫ്ലിക്കർ ഉപയോക്താവിനെ ഒരു കോൺടാക്റ്റായി ചേർക്കാനുംള്ള കഴിയുന്നു.മൊബൈൽ ഉപയോക്താക്കൾക്കായി, ഐ.ഒ.എസ്., ആൻഡ്രോയ്ഡ്,ഒപ്റ്റിമൈസ് ചെയ്ത മൊബൈൽ സൈറ്റ് എന്നിവയ്‌ക്കായുള്ള ഔദ്യോഗിക മൊബൈൽ അപ്ലിക്കേഷനുകൾ ഫ്ലിക്കറിൽ ഉണ്ട്., .
ഫ്ലിക്കറിന്റെ ആദ്യകാല പതിപ്പുകൾ തത്സമയ ഫോട്ടോ എക്സ്ചേഞ്ച് കഴിവുകളുള്ള ഫ്ലിക്കർ ലൈവ് എന്ന ചാറ്റ് റൂമിൽ ശ്രദ്ധ കേന്ദ്രീകരിച്ചിരുന്നു. തുടർച്ചയായ പരിണാമങ്ങൾക്ക് ശേഷം വ്യക്തിഗത ഉപയോക്താക്കൾക്കായി ബാക്ക്-എൻഡിൽ അപ്‌ലോഡ് ചെയ്യുന്നതിലും ഫയൽ ചെയ്യുന്നതിലും കൂടുതൽ ശ്രദ്ധ കേന്ദ്രീകരിക്കുകയും ചാറ്റ് റൂം സൈറ്റ് മാപ്പിൽ നൽകുകയും ചെയ്തു. ഫ്ലിക്കറിന്റെ ബാക്ക്-എൻഡ് സിസ്റ്റങ്ങൾ ഗെയിം നെവെർഡിംഗിന്റെ കോഡ്ബേസിൽ നിന്ന് മാറി പരിണമിച്ചതിനാൽ ഇത് ഒടുവിൽ ഉപേക്ഷിക്കപ്പെട്ടു. ടാഗുകൾ, ഫോട്ടോകളെ ഫേവറേറ്റായി അടയാളപ്പെടുത്തൽ, ഗ്രൂപ്പ് ഫോട്ടോ പൂളുകൾ, ഇന്ററെസ്റ്റിംഗ്നെസ്സ് എന്നിവയാണ് ഫ്ലിക്കറിന്റെ തുടക്കത്തിൽ ഇല്ലാത്ത പ്രധാന സവിശേഷതകൾ, അതിനായുള്ള പേറ്റന്റ് തീർച്ചപ്പെടുത്തിയിട്ടില്ല.
ചിത്രങ്ങളും,വീഡിയോകളും അപ്‌ലോഡ് ചെയ്യുന്നതിനും,വെബ്ബ് സർവ്വീസുകൾക്കും,ഓൺലൈൻ കമ്മ്യൂണിറ്റിയുമായും ഉപയോഗിക്കുന്ന ഒരു ഒരു അമേരിക്കൻവെബ്ബ്‌സൈറ്റ് പ്ലാറ്റ്ഫോം ആണ്‌ ഫ്ലിക്കർ. ഉപയോക്താക്കൾ സാധാരണ എടുക്കുന്ന ചിത്രങ്ങൾ അപ്‌ലോഡ് ചെയ്യുന്നതിനോടൊപ്പം ,ബ്ലോഗർമാർ ഒരു ചിത്രസഞ്ചയികയായും ഇതിനെ ഉപയോഗിക്കുന്നു.
2004 ൽ ലുഡികോർപ്പ് ഇത് സൃഷ്ടിച്ചു.അമേച്വർ, പ്രൊഫഷണൽ ഫോട്ടോഗ്രാഫർമാർ ഉയർന്ന റെസല്യൂഷൻ ഫോട്ടോകൾ ഹോസ്റ്റുചെയ്യുന്നതിലൂടെ ഇത് ജനപ്രിയമാണ്.നിരവധി തവണ ഉടമസ്ഥാവകാശം മാറിമാറി വന്നിരുന്നു. 2018 ഏപ്രിൽ 20 മുതൽ സ്മഗ് മഗിന്റെ ഉടമസ്ഥതയിലാണ്.
സ്റ്റീവാർട്ട് ബട്ടർഫീൽഡും കാറ്ററിന ഫേക്കും ചേർന്ന് സ്ഥാപിച്ച വാൻകൂവർ ആസ്ഥാനമായുള്ള കമ്പനിയായ ലുഡികോർപ്പാണ് 2004 ഫെബ്രുവരി 10-ന് ഫ്ലിക്കർ ആരംഭിച്ചത്. ലുഡികോർപ്പിന്റെ ഗെയിം നെവെർൻഡിംഗ് എന്ന വെബ് അധിഷ്‌ഠിത മൾട്ടിപ്ലെയർ ഓൺലൈൻ ഗെയിമിനായി ആദ്യം സൃഷ്‌ടിച്ച ടൂളുകളിൽ നിന്നാണ് ഈ സേവനം ഉയർന്നുവന്നത്. ഫ്ലിക്കർ കൂടുതൽ പ്രായോഗികമായ ഒരു പ്രോജക്റ്റാണെന്ന് തെളിയിച്ചു, ഒടുവിൽ ഗെയിം നെവെർൻഡിംഗ് ഉപേക്ഷിക്കപ്പെട്ടു, ബട്ടർഫീൽഡ് പിന്നീട് സമാനമായ ഒരു ഓൺലൈൻ ഗെയിമായ ഗ്ലിച്ച് ആരംഭിച്ചു, അത് 2012 നവംബർ 14-ന് അടച്ചുപൂട്ടി.
1961 ന് തിരഞ്ഞെടുക്കപ്പെട്ട ആദ്യബാച്ച്‌ ഒന്നര വർഷകാലവും 1962 ലെ രണ്ടാം ബാച്ച്‌ ആറുമാസ്സക്കാലവും തിരുവനന്തപുരം മെഡിക്കൽ കോളേജിലാണ്‌ പഠനം നടത്തിയത്‌. കോളേജിന്റെ ഔപചാരിക ഉദ്ഘാടനം 1962 ഡിസംബർ 3 ന്‌ അന്നത്തെ മുഖ്യമന്ത്രി ആർ.ശങ്കർ നിർവ്വഹിച്ചു. പ്രിൻസിപ്പാൾ സി.എം.ഫ്രാൻസിസ്‌ ആയിരുന്നു ഫിസിയോളജി വിഭാഗം മേധാവി. ഡോ.മൊഹന്തി അനാട്ടമി വിഭാഗത്തിന്റേയും ഡോ.യഗ്ന നാരായണ അയ്യർ ബയോകെമിസ്റ്ററി വിഭാഗത്തിന്റേയും മേധാവികളായിരുന്നു. ഡോ.കല്യാണി , ഡോ.ബാലരാമൻ , ഡോ.ജയരാമപണിക്കർ , ഡോ.ഐസ്സക്‌ ജോസഫ്‌ , ഡോ.പരമേശ്വരൻ , ഡോ.എൻ.ബലസലം , ഡോ. മേരി ഫിലിപ്സ്‌ , ഡോ.എൽസൈ ഫിലിപ്സ്‌ , ഡോ.ടി.ജെ .ജോസഫ്‌ , ഡോ.ജയ് തിലകൻ , ഡോ.കെ.എൻ.പിള്ള തുടങ്ങിയവരായിരുന്നു ആദ്യകാല മേധാവികൾ.